দেশপ্রিয় পার্কের কাছে বাস আসতেই তাতে উঠে পড়ে আট-দশজন যুবক। বাসের গেটের কাছে দাঁড়িয়ে পড়ে তারা। গেটেই  নিজেদের মধ্যে মারপিট শুরু করে যুবকরা। কন্ডাক্টর বাসের ভেতরে উঠে আসতে বলায় শুরু হয় বচসা। আচমকাই কন্ডাক্টরকে মারধর শুরু করে দুষ্কৃতীরা। ভবানীপুরের বাসিন্দা ওই মহিলা রুখে দাঁড়ান। কন্ডাক্টরকে ছেড়ে এবার মহিলাকে আক্রমণ করে যুবকরা। সিটে বসে থাকা তাঁর মেয়েকে বাসের মধ্যে ছুঁড়ে ফেলে দেওয়া হয় বলে অভিযোগ।  গন্ডগোল চলাকালীন বাসে ছিলেন একজন সাংবাদিক। তিনিই ফোন করে পুলিসকে জানান ঘটনা।  রাসবিহারী মোড়ের কাছে বাস থেকে নেমে চম্পট দেয় দুষ্কৃতীরা। টালিগঞ্জ থানায় অভিযোগ দায়ের করেছেন মহিলা।